CELEX: 32018R0190
Language: da
Date: 2017-11-24 00:00:00
Title: Kommissionens delegerede forordning (EU) 2018/190 af 24. november 2017 om ændring af delegeret forordning (EU) nr. 1393/2014 om fastsættelse af en udsmidsplan for visse pelagiske fiskerier i de nordvestlige farvande

9.2.2018   
            
            
               DA
            
            
               Den Europæiske Unions Tidende
            
            
               L 36/8
            
         KOMMISSIONENS DELEGEREDE FORORDNING (EU) 2018/190
   af 24. november 2017
   om ændring af delegeret forordning (EU) nr. 1393/2014 om fastsættelse af en udsmidsplan for visse pelagiske fiskerier i de nordvestlige farvande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
   ud fra følgende betragtninger:
   
               (1)
            
            
               Målet med forordning (EU) nr. 1380/2013 er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
            
         
               (2)
            
            
               Ved artikel 15, stk. 6, i forordning (EU) nr. 1380/2013 tillægges Kommissionen beføjelse til ved delegerede retsakter at vedtage udsmidsplaner for en periode på højst tre år, som kan forlænges én gang, på grundlag af fælles henstillinger, som medlemsstaterne udarbejder i samråd med de relevante rådgivende råd.
            
         
               (3)
            
            
               Ved Kommissionens delegerede forordning (EU) nr. 1393/2014 (2) fastsættes der en udsmidsplan for visse pelagiske fiskerier i de nordvestlige farvande med henblik på at fremme gennemførelsen af landingsforpligtelsen ved hjælp af visse fleksibilitetsmekanismer.
            
         
               (4)
            
            
               Belgien, Frankrig, Irland, Nederlandene, Spanien og Det Forenede Kongerige har en direkte interesse i spørgsmål vedrørende fiskeriforvaltning i de nordvestlige farvande. Efter høring af Det Rådgivende Råd for De Nordvestlige Farvande og Det Rådgivende Råd for Pelagiske Bestande forelagde disse medlemsstater den 31. maj 2017 en fælles henstilling for Kommissionen.
            
         
               (5)
            
            
               Undtagelser fra forpligtelsen til at lande alle fangster kan fastsættes i overensstemmelse med artikel 15, stk. 5, litra b), i forordning (EU) nr. 1380/2013 for arter, for hvilket videnskabelig dokumentation viser høje overlevelsesrater (»undtagelser begrundet i høj overlevelsesrate«).
            
         
               (6)
            
            
               I den fælles henstilling foreslås det på visse betingelser at anvende en undtagelse begrundet i høj overlevelsesrate i 2019 og 2020 for almindelig makrel og sild, der fanges i fiskeriet med ringnet efter arter, som ikke er omfattet af kvoter, i ICES-afsnit VIIe og VIIf. Den dokumentation, som medlemsstaterne indsendte som begrundelse for undtagelsen, blev gennemgået af Den Videnskabelige, Tekniske og Økonomiske Komité for Fiskeri (STECF). STECF konkluderede, at dokumentationen som begrundelse for den foreslåede undtagelse, svarede til den, der underbyggede andre undtagelser, som var medtaget i tidligere udsmidsplaner, og som tidligere var blevet vurderet af STECF. Undtagelser fra forpligtelsen til at lande alle fangster kan desuden fastsættes i overensstemmelse med artikel 15, stk. 5, litra c), i forordning (EU) nr. 1380/2013, hvis videnskabelig dokumentation viser, at det er meget vanskeligt at øge selektiviteten eller undgå uforholdsmæssige omkostninger ved håndtering af uønskede fangster (»de minimis-undtagelser«).
            
         
               (7)
            
            
               I den fælles henstilling foreslås en de minimis-undtagelse på op til 6 % i 2018 og 5 % i 2019 og 2020 af de samlede årlige fangster af blåhvilling (Micromesistius poutassou) i det pelagiske fiskeri til industriformål med trawlere, der fisker efter blåhvilling i ICES-afsnit Vb og underområde VI og VII og forarbejder arten om bord til råvare til surimifremstilling. De berørte medlemsstater indsendte dokumentation for at vise, at der ikke kan opnås øget selektivitet, og at omkostningerne ved håndtering af uønskede fangster er uforholdsmæssigt store. STECF har vurderet den dokumentation, som medlemsstaterne indsendte, og konkluderet, at den er tilstrækkelig velbegrundet. Den foreslåede undtagelse kan derfor indarbejdes i delegeret forordning (EU) nr. 1393/2014.
            
         
               (8)
            
            
               I den fælles henstilling foreslås det at anvende en de minimis-undtagelse på op til 6 % i 2018 og 5 % i 2019 og 2020 for hvid tun (Thunnus alalunga) af de samlede årlige fangster i fiskeriet efter hvid tun ved anvendelse af pelagisk partrawl (PTM) i ICES-underområde VII. Medlemsstaterne forelagde dokumentation for at vise, at omkostningerne ved opbevaring og håndtering af uønskede fangster i de pågældende fiskerier er uforholdsmæssigt store. STECF har vurderet den dokumentation, som medlemsstaterne indsendte. STECF gjorde i sin vurdering opmærksom på, at der er risiko for highgrading. I den forbindelse skal det bemærkes, at i henhold til artikel 19a, stk. 3, i Rådets forordning (EF) nr. 850/98 (3) finder forbuddet mod udsmid ikke anvendelse på fangster af arter, der er undtaget fra anvendelsen af landingsforpligtelsen i henhold til artikel 15, stk. 4, i forordning (EU) nr. 1380/2013. Den foreslåede undtagelse kan derfor indarbejdes i delegeret forordning (EU) nr. 1393/2014.
            
         
               (9)
            
            
               I den fælles henstilling foreslås det at anvende en de minimis-undtagelse i 2018, 2019 og 2020 på op til 1 % af de samlede årlige fangster af almindelig makrel (Scomber scombrus), hestemakrel (Trachurus spp.), sild (Clupea harengus) og blåhvilling (Merlangius Merlangus), der fanges i fiskeriet efter små pelagiske arter af trawlere med en længde overalt på op til 25 m, som anvender flydetrawl (OTM og PTM), og som fisker efter almindelig makrel, hestemakrel og sild i ICES-afsnit VIId. STECF har gennemgået den videnskabelige dokumentation, som medlemsstaterne indsendte som begrundelse for den foreslåede undtagelse. STECF bemærkede, at de minimis-undtagelsen kan give de involverede flåder incitament til at tilpasse deres adfærd og fortsætte med at søge efter måder at forbedre selektiviteten på. Den pågældende undtagelse kan derfor indarbejdes i delegeret forordning (EU) nr. 1393/2014.
            
         
               (10)
            
            
               Udsmidsplanens varighed bør som følge deraf forlænges til den 31. december 2020.
            
         
               (11)
            
            
               Artikel 2 i delegeret forordning (EU) nr. 1393/2014 omhandler en undtagelse begrundet i høj overlevelsesrate for henholdsvis makrel og sild, der fanges i notfiskeriet. Foranstaltningen blev positivt evalueret af STECF i 2014. Kommissionen mener, at den dokumentation, som henstillingen er baseret på, forbliver gyldig de næste tre år. Det er derfor hensigtsmæssigt at forlænge anvendelsen af foranstaltningen indtil 2020.
            
         
               (12)
            
            
               Delegeret forordning (EU) nr. 1393/2014 og dens bilag bør derfor ændres.
            
         
               (13)
            
            
               Eftersom foranstaltningerne i nærværende forordning har en direkte indvirkning på de økonomiske aktiviteter i forbindelse med og planlægningen af EU-fartøjernes fangstsæson, bør den træde i kraft umiddelbart efter offentliggørelsen. I betragtning af, at den udsmidsplan, der er fastsat ved delegeret forordning (EU) nr. 1393/2014, udløber den 31. december 2017, bør nærværende forordning finde anvendelse fra den 1. januar 2018 —
            
         VEDTAGET DENNE FORORDNING:
   Artikel 1
   I delegeret forordning (EU) nr. 1393/2014 foretages følgende ændringer:
   
               1)
            
            
               I artikel 2 tilføjes som stk. 6:
               »6.   Uanset artikel 15, stk. 1, i forordning (EU) nr. 1380/2013 finder landingsforpligtelsen i 2019 og 2020 ikke anvendelse på fangster af almindelig makrel og sild og blåhvilling, der fanges i fiskeriet med ringnet efter pelagiske arter, der ikke er omfattet af kvoter, i ICES-afsnit VIIe og VIIf, hvis betingelserne i stk. 1 og 5 i nærværende artikel og i artikel 4 i nærværende forordning tilsvarende er opfyldt.«
            
         
               2)
            
            
               I artikel 3 affattes overskriften således: »De minimis-undtagelse i år 2015, 2016 og 2017«
            
         
               3)
            
            
               Som artikel 3a indsættes:
               »Artikel 3a
               
                  De minimis-undtagelse i år 2018, 2019 og 2020
               »Uanset artikel 15, stk. 1, i forordning (EU) nr. 1380/2013 er det tilladt at smide følgende mængder ud:
               
                           a)
                        
                        
                           op til 6 % i 2018 og 5 % i 2019 og 2020 af de samlede årlige fangster af blåhvilling (Micromesistius poutassou) i det pelagiske fiskeri til industriformål med trawlere, der fisker efter blåhvilling i ICES-afsnit Vb og underområde VI og VII og forarbejder arten om bord til råvare til surimifremstilling
                        
                     
                           b)
                        
                        
                           op til 6 % i 2018 og 5 % i 2019 og 2020 for hvid tun (Thunnus alalunga) af de samlede årlige fangster i fiskeriet efter hvid tun ved anvendelse af pelagisk partrawl (PTM) i ICES-underområde VII
                        
                     
                           c)
                        
                        
                           op til 1 % i 2018, 2019 og 2020 af de samlede årlige fangster af almindelig makrel (Scomber scombrus), hestemakrel (Trachurus spp.), sild (Clupea harengus) og blåhvilling (Merlangius merlangus) i det pelagiske trawlfiskeri fra fartøjer med en længde overalt på op til 25 m, der anvender flydetrawl (OTM og PTM), og som fisker efter almindelig makrel, hestemakrel og sild i ICES-afsnit VIId.«
                        
                     
         
               4)
            
            
               Artikel 5, stk. 2, affattes således:
               »Den anvendes fra den 1. januar 2015 til den 31. december 2020.«
            
         
               5)
            
            
               Bilaget erstattes af teksten i bilaget til nærværende forordning.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2018.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. november 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 28.12.2013, s. 22.
   
      (2)  Kommissionens delegerede forordning (EU) nr. 1393/2014 af 20. oktober 2014 om fastsættelse af en udsmidsplan for visse fiskerier efter pelagiske arter i de nordvestlige farvande (EUT L 370 af 30.12.2014, s. 25).
   
      (3)  Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer (EFT L 125 af 27.4.1998, s. 1).
   
      BILAG
      
                  1.
               
               
                  Fiskerier i ICES-afsnit Vb, VIa og VIb:
                  
                              
                                 Kode
                              
                           
                           
                              
                                 Pelagiske fiskeredskaber
                              
                           
                           
                              
                                 Målarter, der er omfattet af en kvote
                              
                           
                        
                              OTB
                           
                           
                              Skovlbundtrawl
                           
                           
                              Almindelig makrel, sild, hestemakrel, blåhvilling, havgalte, guldlaks
                           
                        
                              OTM
                           
                           
                              Skovlflydetrawl, andre
                           
                           
                              Almindelig makrel, sild, hestemakrel, blåhvilling, havgalte, guldlaks
                           
                        
                              PTB
                           
                           
                              Parbundtrawl (andre)
                           
                           
                              Almindelig makrel
                           
                        
                              PTM
                           
                           
                              Pelagisk partrawl
                           
                           
                              Sild, almindelig makrel, hestemakrel
                           
                        
                              PS
                           
                           
                              Not
                           
                           
                              Almindelig makrel, blåhvilling
                           
                        
                              LHM
                           
                           
                              Håndline
                           
                           
                              Almindelig makrel
                           
                        
                              LTL
                           
                           
                              Dørgning
                           
                           
                              Almindelig makrel
                           
                        
            
                  2.
               
               
                  Fiskerier i ICES-underområde VII (undtagen ICES-afsnit VIIa, VIId og VIIe):
                  
                              
                                 Kode
                              
                           
                           
                              
                                 Pelagiske fiskeredskaber
                              
                           
                           
                              
                                 Målarter, der er omfattet af en kvote
                              
                           
                        
                              LHM
                           
                           
                              Håndline
                           
                           
                              Almindelig makrel
                           
                        
                              LTL
                           
                           
                              Dørgning, stænger og liner
                           
                           
                              Hvid tun
                           
                        
                              PTM
                           
                           
                              Pelagisk partrawl
                           
                           
                              Blåhvilling, almindelig makrel, hestemakrel, hvid tun, havgalte, sild
                           
                        
                              OTM
                           
                           
                              Skovlflydetrawl
                           
                           
                              Blåhvilling, almindelig makrel, hestemakrel, havgalte, sild, hvid tun
                           
                        
                              OTB
                           
                           
                              Skovlbundtrawl
                           
                           
                              Sild
                           
                        
                              PS
                           
                           
                              Not
                           
                           
                              Almindelig makrel, hestemakrel
                           
                        
            
                  3.
               
               
                  Fiskerier i ICES-afsnit VIId og VIIe:
                  
                              
                                 Kode
                              
                           
                           
                              
                                 Pelagiske fiskeredskaber
                              
                           
                           
                              
                                 Målarter, der er omfattet af en kvote
                              
                           
                        
                              OTB
                           
                           
                              Skovltrawl (ikke nærmere angivet)
                           
                           
                              Brisling
                           
                        
                              GND
                           
                           
                              Drivgarn
                           
                           
                              Almindelig makrel, sild
                           
                        
                              LHM
                           
                           
                              Håndliner og stangliner
                           
                           
                              Almindelig makrel
                           
                        
                              OTM
                           
                           
                              Skovlflydetrawl (andre)
                           
                           
                              Brisling, hestemakrel, almindelig makrel, sild, havgalte
                           
                        
                              PTM
                           
                           
                              Pelagisk partrawl (andre)
                           
                           
                              Hestemakrel
                           
                        
                              PS
                           
                           
                              Not
                           
                           
                              Almindelig makrel, hestemakrel
                           
                        
            
                  4.
               
               
                  Fiskerier i ICES-afsnit VIIa:
                  
                              
                                 Kode
                              
                           
                           
                              
                                 Pelagiske fiskeredskaber
                              
                           
                           
                              
                                 Målarter, der er omfattet af en kvote
                              
                           
                        
                              OTM
                           
                           
                              Skovlflydetrawl
                           
                           
                              Sild
                           
                        
                              PTM
                           
                           
                              Pelagisk partrawl
                           
                           
                              Sild
                           
                        
                              LHM
                           
                           
                              Håndliner
                           
                           
                              Almindelig makrel
                           
                        
                              GNS
                           
                           
                              Garn
                           
                           
                              Sild